Suomessa rahapeliyhteisön on tunnistettava asiakas ja todennettava tämän henkilöllisyys panoksen asettamisen yhteydessä, jos pelaajan asettama rahapanos on yhtenä suorituksena tai
toisiinsa kytkeytyvinä suorituksina yhteensä vähintään 2 000 euroa. Tästä 2 000 euron rajasta on säädetty rahanpesulaissa, ja se on ehdoton. Lisäksi asiakas on tunnistettava ja tämän henkilöllisyys todennettava, jos kyseessä on epäilyttävä liiketoimi tai rahapeliyhteisö epäilee, että liiketoimeen sisältyviä varoja käytetään terrorismin rahoittamiseen tai sen rangaistavaan yritykseen. Koska asiakas pitää tällöin tunnistaa ja henkilöllisyys todentaa ennen kuin liiketoimi suoritetaan loppuun, rahapeliyhteisön on kysyttävä asiakkaalta henkilöllisyystodistusta rahapelaamisen yhteydessä.